**JÁTÉKSZABÁLYZAT**

**A „FARSANGOLÓ FOTÓPÁLYÁZATHOZ”**

**I. Általános Játékszabályzat**

A **Komló Város Önkormányzat Közösségek Háza és Színház Művelődési Központ** (7300 Komló 48-as tér 1., adószám: 16626782-2-02), mint Szervező a jelen játékszabályzatban (továbbiakban: Játékszabályzat) meghatározott **Farsangoló fotópályázatot** szervezi az alábbi feltételekkel:

1. A játék célja

A fotópályázat célja a farsang megünneplése és a pandémia időszaka alatt a lakosság online térbe való bevonása, valamint a farsangi hagyományok népszerűsítése a verseny résztvevői által készített fotókkal, azok interneten történő megjelenésével.

2. A játék leírása

2.1 A fotópályázat a Szervező saját Facebook oldalán, https://www.facebook.com/kozossegek.haza keresztül zajlik. Az fotók a szavazás során az alábbi helyekről érhető el:

2.1.1 A Komló Város Önkormányzat Közösségek Háza és Színház Művelődési Központ Facebook oldala <https://www.facebook.com/kozossegek.haza>

2.1.2 A Komló Város Önkormányzat Közösségek Háza és Színház Művelődési Központ honlapja <https://khszinhaz.hu>

2.2 A játékban részt vevők beküldik a farsangi jelmezről készült képeket a Szervezők e-mail címére, a játékszabályzatban meghatározottak szerint, Szervezők a beküldő által meghatározott egy darab fotót feltölti a közösségi oldalára, ahol a résztvevők szavazatokat gyűjtenek a fotókra. A Komló Város Önkormányzat Közösségek Háza és Színház Művelődési Központ játékszabályzata a képek elkészítésének sem a helyszínét, sem az időpontját nem korlátozza a beküldési idő alatt, azzal a meghagyással, hogy a beküldő által megjelölt kép a Szervezők által nyilvánosan lesz közzétéve a Facebook oldalon változtatás nélkül. Felhívjuk a figyelmet a kép hátterének körültekintő megválasztására.

2.3 A Komló Város Önkormányzat Közösségek Háza és Színház Művelődési Központ hivatalos közleményeit Szervező a Komló Város Önkormányzat Közösségek Háza és Színház Művelődési Központ honlapján teszi közzé: https://khszinhaz.hu

3. A játék menete

3.1. Farsangi jelmezekről várunk fotókat, nincs kategória, sem korlátozás. Bárki nevezhet, akinek kedve van egy jó játékhoz.

3.2. A játékban csak a saját kezűleg készült jelmezek vesznek részt (a boltban vásárolt jelmezeket kizárjuk)

3.3 A versenybe egyénileg lehet nevezni, csoportok jelentkezését nem tudjuk fogadni.

3.4. Az elkészült fotókat a játékszabályzatban megjelölt módon kérjük beküldeni a megjelölt e-mail címre.

3.5. A beküldött fotókat zsűri értékeli és minden korcsoportban nyertest választ, valamint a fotókat közösségi oldalunkon közzétesszük, ahol szavazni lehet. A legtöbb szavazatot begyűjtött fotó lesz a közönségdíjas.

A Farsangoló fotópályázat időpontjai a 6. pontban találhatók. A Szervező fenntartja a jogot a változtatásra, amit minden esetben a honlapján közzétesz.

4. Részvételi jogosultság

Az érvényes nevezéshez az alábbiak szükségesek:

4.1 A beküldő érvényes nevezése a játékra

A nevezés a következő módon, az alábbi adatok beküldésével válik érvényessé:

Nevezés: e-mailben (a képfelbontás megőrzése miatt) a khjatekok@gmail.com címre várjuk. A tárgy rovatban a **KOMLÓI FARSANG** szöveg szerepeljen. Az e-mailban kérjük megadni az alábbi adatokat :

1. **BEKÜLDŐ** neve – vezetéknév és keresztnév, e-mail cím
2. ***A képen szereplő*** személy neve, életkora
3. **A jelmez jellemzői (mit ábrázol, otthon készült-e) pár mondatban**
4. **A kép címe** – csak ez kerül fel a képpel együtt a közösségi oldalra, lehetőleg legyen figyelemfelkeltő és ne tartalmazzon azonosításra alkalmas személyes adatokat. Kérjük ügyeljenek a háttérben látható környezetre.
5. A képfájlok neveit kérjük a következők szerint megadni: **a jelmez címe\_életkor**
6. a kiterjesztés: .**jpg**
7. Az általunk, a közösségi oldalra feltölthető kép címe

4.2 További feltétele a nevezésnek: A képen látható legyen a teljes alak, több oldalról fotózva, illetve a részletek kiemelve is közelről, a zsűri döntésének megkönnyítése érdekében.

**Az általunk megosztható fotót kérjük egyértelműen megjelölni. A beküldött fotókat módosítás nélkül tesszük közzé.**

4.3 A kép beküldője egyértelmű hozzájárulását adja a szervezőknek a képek befogadására, a játék ideje alatt a képek tárolására és a megjelölt kép közösségi oldalakon történő közzétételére. A zsűrizés után az eredményhirdetésnél a személyes adatok védelme érdekében felvesszük a kapcsolatot a nyertesekkel. A képek a játék lezárása után törlésre kerülnek, de legkésőbb 2021.március 30-áig őrizzük.

4.4 A játékon való részvétel nem illeti meg a Szervezőket, így fotóikat csak versenyen kívül nevezhetik, illetve a játék lebonyolításban együttműködő partnerek vezető tisztségviselői, munkavállalói, megbízottjai, valamint ezen személyeknek a közeli hozzátartozói.

5. A fotópályázat értékelése

5.1 Korcsoportonként a zsűri értékelése alapján kapott legmagasabb pontszámú értékeléssel bíró jelmez kapja a fődíjat, a közönségdíjat az a fotó nyeri, amelyik a legtöbb szavazatot szerzi meg 2021. 02.13. 10:00 és 2021. 02. 16. 12:00 között.

5.2 Szervező fenntartja a lehetőségét a fotópályázat értékelési szempontjainak bővítésére.

6. A nevezés és szavazás

6.1 Bárki küldhet fotót, de értékelésre kizárólag a helyesen, a felhívásnak megfelelően beküldött pályázatok kerülnek. Az elírásokból, más név használatából fakadó eltérések következményeit a nevezők viselik.

6.2 Minden beküldő legalább 1, legfeljebb 4 fotót küldhet el, amiből 1 kerül fel a közösségi oldalra.

6.3 A játékosok a Facebook-on található összes jogszerű eszközzel élhetnek annak érdekében, hogy minél több szavazatot kapjon a képük (Facebook megosztás, like, comment, stb.).

6.4 Minden Facebook felhasználó egy fotóra egy szavazatot adhat le. A szavazatok a facebook felhasználó profiljának egyedi azonosítójával kerülnek leadásra, melyet a facebook továbbít az alkalmazásnak, így csak valós facebook fióktulajdonosok tudnak szavazni.

6.5 Szervezők nem korlátozzák a játékban résztvevők körét sem területi, sem nyelvi sem egyéb szempontból. A zsűri által adott fődíjat viszont csak komlói lakos kaphatja, a közönségdíjat a beérkezett szavazatok alapján bárki megnyerheti.

7. A játék időszakai, határidői

Fotók beküldése: 2021. február 5. 08:00 – 2021. február 12. 10:00 folyamatosan

Fotók feltöltése és a szavazatok gyűjtésének kezdete: 2021. február 13. 10 órától

Szavazás vége: 2021. február 16. 12:00

Szavazatok számlálása: 2021. február 16.

Zsűrizés: 2021. február 16 – 17.

Eredményhirdetés: 2021. február 17. 16:00

Szervező az időpontok változtatásának jogát fenntartja. A változásról honlapján és Facebook oldalán értesíti a résztvevőket.

8. Nyeremények

8.1 Fődíj(ak): ajándékcsomag

8.2 Közönségdíj: kreatív csomag

8.3 Különdíjak: A nevezett pályázatok közül a szervezők közösen választhatnak ki különdíjasokat, akik tárgynyereményt kapnak.

8.4 Az eredményhirdetést követően 2021. 02. 17. 16:00-kor a nyertesek nevét a fotókkal együtt közzétesszük a közösségi oldalunkon, a nyerteseket privát üzenetben is értesítjük.

9. Eredményhirdetés menete és időpontjai

A leadott szavazatokat összesítjük. A szavazatok állásai folyamatosan követhetők a játék felületén. Az eredményeket közösségi oldalainkon nyilvánossá tesszük 2021. 02. 17-én 16 órakor. A fotópályázat eredményének díjátadójára a díjkiosztón kerül sor.

10. Nyereményjátékból való kizárás

Szervező jogosult a közerkölcsöt, jó ízlést sertő, a szervezők céljaival ellentétes üzenetű, mások alapvető jogait sértő fotókat eltávolítani, a kép beküldőjét a fotópályázatból indoklás nélkül kizárni.

Szervező kifejezetten kéri a versenyzőket a tiszta, sportszerű játékra, a versenyen a sportszerű versenyzésre.

11. Szerzői jogok

11.1 A feltöltött fotók nyilvánosak, ezt a fotó beküldője tudomásul veszi. A képek a Szervezők Facebook oldalára és honlapjára kerülnek, ahol továbbra is nyilvánosak lesznek, így megoszthatók, kedvelhetők, kommentelhetők, tag-elhetők maradnak a szavazatok gyűjtése során. A képek legkésőbb 2021. március 30-ig törlésre kerülnek a szervezők részéről.

12. Játékszabályzat elfogadása

12.1 A nyereményjátékban való részvétellel a fotót beküldő játékos kijelenti, hogy elolvasta, megértette és elfogadja a fenti feltételeket. Ezt a beküldéskor a jelentkezési lap kitöltésével egyidejűleg a „Játékszabályzat elfogadása” checkbox bejelölésével megerősíti. A nevezéskor kért adatokat (email cím, név) feltöltők önkéntesen adják meg, Szervező azokat kizárólag saját promóciós céljaira használja fel. Az Adatvédelmi nyilatkozat elfogadását a nevezéskor bejelölt check-box igazolja.

12.2 Az szervezők közösségi oldalainak látogatói a szervezők honlapján megismerhetik a „Játékszabályzat”-ot, és bármikor tájékozódhatnak a játék további részleteiről. A facebook oldalon megtekinthetők a feltöltött képek, a szavazás érvényességi idejében szavazni lehet, továbbá lehetőség van megtekinteni a szavazás állását illetve a képeket like-olni, megosztani, és kommentelni.

13. Felelősség kizárása

13.1 A fotópályázat nem szponzorált, nem felügyelt, nem adminisztrált a Facebook által, szervezése semmilyen módon nem kapcsolódik a Facebook-hoz, így a fotópályázattal kapcsolatos felelősségét kizárja.

13.2 A játék mobileszközökön zajló, internet alapú közösségi fotópályázat, melynek technikai sajátosságaira Szervezőnek semmilyen ráhatása nincs, azt semmilyen módon befolyásolni nem tudja. Így Szervező az alkalmazás működésével, illetve a technikai háttérrel (internet szolgáltatással, mobileszközök működésével, megjelenítési és kompatibilitási problémákkal, stb.) kapcsolatos és azokból eredő hibákért a felelősségét kizárja.

13.3 A Szervező fenntartja a jogot, hogy a jelen szabályzatban foglalt feltételeket vagy magát a nyereményjátékot akár a nyereményjáték időtartama alatt egyoldalúan módosítsa vagy megszüntesse. A szabályzat módosításait, illetve a nyereményjáték esetleges megszüntetéséről szóló értesítést Szervező közzéteszi a játék hivatalos felületein. A játékosok felelőssége, hogy ezekről megfelelően tájékozódjanak.

A versenyzéshez kreatív ötleteket, a játékhoz jó szórakozást kívánnak:

Komló Város Önkormányzat Közösségek Háza és Színház Művelődési Központ munkatársai

**II. Adatvédelmi nyilatkozat**

Adatkezelési tájékoztatás a Farsangoló fotópályázat nyereményjátékhoz

A nyereményjáték szervezője a Komló Város Önkormányzat Közösségek Háza és Színház Művelődési Központ (székhely: 7300 Komló 48-as tér 1.; adószám: 16626782-2-02), továbbiakban Szervezők, nyereményjátékot hirdet „Farsangoló fotópályázat” (továbbiakban: „Nyereményjáték”) címmel. A Nyereményjáték kiírását, megszervezését, a részvétel feltételeit, a nyertesek megállapítását és közlését, valamint az azzal kapcsolatos valamennyi adatkezelési és adatvédelmi kérdést a jelen részvételi szabályzat rendezi, az alábbiak szerint.

A Játékban való részvétel feltételei:

A Nyereményjátékban kizárólag a fotókat helyes formátumban és a kért adatokat pontosan beküldő személyek vehetnek részt.

A Nyereményjáték játékszabályzata részletesen tartalmazza, a játék részvételi feltételeit, a nevezés és a szavazás menetét, a díjkiosztó időpontjait és helyszíneit illetve a fődíjat. A Játékleírás az alábbi linken érhető el: <https://kozossegekhaza.khszinhaz.hu/dokumentumok>

Adatkezelési nyilatkozat

A Nyereményjáték során a Szervezők, mint adatkezelők az alábbi személyes adatokat kezelik:

 - a játékra nevezők részéről:

* beküldő neve
* résztvevő neve és életkora
* beküldő email címe

- a játékban szavazók részéről:

* nyilvános facebook név

Az adatkezelés célja a Nyereményjáték lefolytatása és díjainak átadása.

A személyes adatok kezelésének jogalapja a Nyereményjáték lefolytatására és az abban való részvételre vonatkozó feltételek teljesítése.

Az adatkezelés a játéksorozat végéig tart. Ezt követően a Szervezők a résztvevők személyes adatait törlik legkésőbb 2021. március 30-ig.

A Nyereményjátékban résztvevők adatait nem továbbítja, illetve a nyertesek nevének honlapján történő megjelenítése kivételével nem hozza nyilvánosságra.

Az adatkezelés további feltételeit a Komló Város Önkormányzat Közösségek Háza és Színház Művelődési Központ adatkezelési tájékoztatója tartalmazza, amely a <https://kozossegekhaza.khszinhaz.hu/dokumentumok> weboldalon érhető el.